1978 й . Штейн һәм дир . Н.М.Айыуханов 1976 — 78 йй. репертуары өсөн Ғ.Сәләм исемендәге пр. лайыҡ була . 1983 й . П.Р.Мельниченко театрҙың баш реж. итеп тәғәйенләнә , ул режиссёр идеяһының тәрәнлеге , үҙенсәлекле сәхнә кәүҙәләнеше менән айырылып торған постановкалар ҡуя : Т.Ғ.Миңнуллиндың “ Әлдермештән Әлмәндәр ” , С.Неристың “ Эгле — туҙбаш йыландар батшабикәһе ” ( “ Эгле — королева ужей ” ) поэма-әкиәте буйынса В.Г.Миодушевскийҙың шулай уҡ исемле әҫәре , Аристофандың “ Лисистрата ” , Шафиҡовтың “ Сихырланған ат күле ” ( “ Озеро заколдованного коня ” ) , “ Рамаяна ” поэмаһы буйынса Н.Р.Гусева һәм С.Потабенконың “ Һиндостан легендаһы ” ( “ Индийская легенда ” ) . 1989 й. совет-һинд дуҫлығын нығытыуға индергән өлөшө өсөн Ҡ.т. Д.Неру исемендәге Халыҡ-ара тыныслыҡ пр. лайыҡ була ( ҡара : Башҡортостан — Һиндостан ) .